****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 15.jūlijā **Nr.446**

(prot. Nr.30, 22.§)

**Par pašvaldības kapitālsabiedrības SIA “Daugavpils lidosta” darbības izbeigšanu un likvidācijas procesa uzsākšanu**

Pamatojoties uz likuma „Par pašvaldībām” 21.panta pirmās daļas 8.punktu, Publiskas personas kapitāla daļu un kapitālsabiedrību pārvaldības likuma 9.panta pirmo daļu, 120.panta pirmās daļas 1.punktu, 125.panta otro daļu, Komerclikuma 317.panta pirmo daļu,

ņemot vērā Daugavpils pilsētas domes 2021.gada 2.jūlija lēmumu Nr.423 “Par investīciju projekta “Būvprojekta izstrāde objektā “Daugavpils lidlauka un pieguļošās teritorijas attīstība Lidostas iela 4, Lociki, Naujenes pagastā, Daugavpils novadā” īstenošanas apturēšanu””,

lai optimizētu pašvaldības kapitālsabiedrību darbību, kas sekmētu pašvaldības finanšu līdzekļu ekonomiju, ņemot vērā Finanšu komitejas 2021.gada 15.jūlija atzinumu, atklāti balsojot: PAR – 11 (A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, M.Truskovskis, A.Vasiļjevs), PRET – nav, ATTURAS – 4 (J.Dukšinskis, P.Dzalbe, J.Lāčplēsis, I.Šķinčs), **Daugavpils dome nolemj:**

1. Izbeigt Daugavpils pilsētas domes līdzdalību SIA “Daugavpils lidosta”, reģistrācijas Nr.41503036354, juridiskā adrese Daugavpils, Krišjāņa Valdemāra iela 13, LV-5401.
2. Uzsākt SIA “Daugavpils lidosta”, reģistrācijas Nr.41503036354, likvidācijas procesu ar 01.08.2021.
3. Noteikt, ka SIA “Daugavpils lidosta”, reģistrācijas Nr.41503036354, manta, kas nav nepieciešama kreditoru prasījumu apmierināšanai, nododama Daugavpils pilsētas pašvaldībai.
4. Uzdot lēmuma izpildi un kontroli nodrošināt Daugavpils pilsētas pašvaldības izpilddirektorei Sabīnei Šņepstei.

Daugavpils domes priekšsēdētājs *(personiskais paraksts)*  A.Elksniņš